লিটনের আরও একটি সেঞ্চুরি
জিম্বাবুয়ের বিপক্ষে তিন ম্যাচের ওয়ানডে সিরিজের শেষ খেলায় সেঞ্চুরি করেছেন লিটন কুমার দাস। চলতি এ সিরিজের প্রথম খেলায় ১২৬ রান করেছিলেন লিটন। সিরিজে এনিয়ে দুটি সেঞ্চুরি করলেন লিটন।







জাতীয় দলের এ তারকা ওপেনার শুক্রবার সিলেট আন্তর্জাতিক ক্রিকেট স্টেডিয়ামে ক্যারিয়ারের ৩৬তম ম্যাচে তৃতীয় সেঞ্চুরি তুলে নেন।




এর আগে ২০১৮ সালের সেপ্টেম্বরে এশিয়া কাপে শক্তিশালী ভারতের বিপক্ষে সংযুক্ত আরব আমিরাতের দুবাই আন্তর্জাতিক ক্রিকেট স্টেডিয়ামে ১১৭ বলে ১২টি চার ও দুই ছক্কায় ১২১ রানের ইনিংস খেলেছিলেন  লিটন।
এরপর গত বছরের জুনে ইংল্যান্ডে অনুষ্ঠিত বিশ্বকাপে ওয়েস্ট ইন্ডিজের বিপক্ষে ক্যারিয়ারের দ্বিতীয় সেঞ্চুরির কাছে গিয়েও ৯৪ রানে থেমে যান লিটন। তার সেঞ্চুরির মাইলফলক স্পর্শ করার আগেই ৩২২ রানের বিশাল টার্গেট তাড়া করতে নেমে বাংলাদেশ জিতে যায় ৫১ বল আগে ৭ উইকেটে। সেদিন মাত্র ৬৯ বলে ৮টি চার ও ৪টি ছক্কায় অনবদ্য ৯৪ রানের ইনিংস উপহার দিয়েছিলেন লিটন।  
২০১৫ সালের জুনে আন্তর্জাতিক ক্রিকেটে অভিষেক হয় লিটন দাসের। জাতীয় দলে অভিষেকের পর থেকেই নিয়মিত খেলে যাচ্ছেন এ উইকেটকিপার ব্যাটসম্যান। 
শুক্রবার সিলেট আন্তর্জাতিক ক্রিকেট স্টেডিয়ামে জিম্বাবুয়ের বিপক্ষে টস হেরে ব্যাটিংয়ে নেমে তামিম  ইকবালের সঙ্গে উদ্বোধনীতে জুটির রেকর্ড গড়েন লিটন। ২১ বছর আগে শাহরিয়ার হোসেন বিদ্যুত ও মেহরাব হোসেন অপরি গড়া ১৭০ রানের রেকর্ড ভাঙেন লিটন-তামিম।
শুক্রবার সিলেটে বৃষ্টি শুরুর আগে ৩৩.২ ওভারে ১৮২ রান স্কোর বোর্ডে যোগ করেন লিটন-তামিম। আর এই জুটিতেই ক্যারিয়ারের তৃতীয় সেঞ্চুরি তুলে নেন লিটন। 
এদিন ১১৫ বল খেলে ১৩টি বাউন্ডারির সাহায্যে শতরানের মাইলফলক স্পর্শ করেন লিটন। পরের বলে সিঙ্গেল রান নেয়ার পরই বৃষ্টি শুরু হয়। বৃষ্টির কারণে খেলা আপাতত বন্ধ রয়েছে। ১০১ ও ৭৯ রানে অপরাজিত রয়েছেন লিটন ও তামিম ইকবাল।

জিম্বাবুয়ের বিপক্ষেতিন ম্যাচের ওয়ানডেসিরিজের শেষ খেলায় সেঞ্চুরি করেছেন লিটন কুমার দাস। চলতি এ সিরিজের প্রথম খেলায় ১২৬ রান করেছিলেন লিটন। সিরিজেএনিয়ে দুটি সেঞ্চুরি করলেন লিটন।